stanford-oval/wikipedia huggingface dataset:
Kabanossi

Kabanossia (puolalaista)
Kabanossi on puolalainen ohut sianlihasta tehty savustettu kestomakkara. Yleensä Kabanossin valmistuksessa käytetään 150 grammaa sianlihaa 100 gramma makkaraa varten. Maultaan kabanossi on savustettu ja lihaan voi olla lisätty erilaisia mausteita tai kuivattuja hienonnettuja hedelmiä kuten marjoja, jotka lisäävät aromia.
Suomessa samalla nimellä myydään myös nakkeja muistuttavia maustettuja ruokamakkaroita. Kabanossi voi olla pehmeää tai erittäin kuivaa tuoreudesta rippuen. Tyypillisesti kabanossit ovat 60 cm pitkiä ja paksuudeltaan sentin luokkaa.
Nimi tulee itäpuolalaisesta nuorta perunoilla lihotettua karjua tarkoittavasta sanasta "kaban".
Suomessa HKScan on rekisteröinyt Kabanossi-nimen grillimakkaralleen, jolla ei ole mitään tekemistä aidon kabanossi-makkaran kanssa. Kabanossin valmistuksessa on seurattava aitoa puolalaista perinteistä tuotantotapaa.
Wikimedia Commonsissa on kuvia tai muita tiedostoja aiheesta .
Joyce (laulaja)

Joyce eli Joyce Silveira Moreno (s. 31. tammikuuta 1948) on brasilialainen laulaja, kitaristi ja säveltäjä.
Joyce aloitti uransa 1960-luvun lopulla, ja sen jälkeen hän on levyttänyt yli 20 sooloalbumia ja ollut mukana lukemattomilla muiden artistien levyillä, kuten Elis Regina, Toninho Horta, Vinícius de Moraes ja Yoko Kanno. 2000-luvulla hän on tehnyt paljon yhteistyötä João Donaton kanssa. Joycen työtä on usein verrattu alkuvaiheen yhdysvaltalaiseen fuusiojazziin.
Hän innostui musiikista kuunnellessaan veljensä kitaransoittoa ja toisaalta myös Ella Fitzgeraldia, Miles Davisia ja Billie Holidayta. Hän pääsi helposti mukaan musiikkipiireihin saatuaan jo lapsena paljon kannustusta.
Joyce käyttää musiikistaan nimitystä "MCB" (brasilialainen luova musiikki) eikä MPB, brasilialainen kansanmusiikki. Hän on tehnyt nauhoituksia elokuviin ja televisiolle ja on ollut "Cantos do Rio" -televisio-ohjelman vetäjänä.
Hän on kirjoittanut muistelma Fotografei Você na Minha Rolleyflex. Kirjassaan hän käsittelee kokemuksiaan bossa novan ja MPB:n suuntauksissa ja tarjoaa kiinnostavan muotokuvan monista muusikkotovereista, kuten João Gilbertosta.
Hän on tehnyt yhteistyötä Yoko Kannon kanssa ensimmäisellä animealbumilla Wolf's Rain.
Joyce on naimisissa rumpali Tutty Morenon kanssa, joka soittaa hänen yhtyeesään. Hänen tyttäristään kaksi, Clara Moreno ja Ana Martins, on myös laulajia.
Joyce vieraili ensi kerran Suomessa vuonna 2009, jolloin hän esiintyi yhtyeensä kanssa Vantaan Frutas Tropicales -festivaalilla.
Valikoitu diskografia

1968 – Joyce (Philips)
1969 – Encontro Marcado (Philips)
1971 – Posições (Odeon)
1972 – Nelson Ângelo e Joyce (Odeon)
1976 – Passarinho urbano (Fonit-Cetra, Italy; also 1977, Continental, Brasilia).
1980 – Feminina (Odeon)
1981 – Água e luz (Odeon)
1983 – Tardes cariocas (1984, Feminina Produções LP; CD PolyGram, Brasilia; uudelleen julkaisu: Far Out, 1997, Britannia).
1985 – Saudade do futuro (Pointer)
1986 – Wilson Batista, o samba foi sua glória (Funarte/Continental)
1987 – Tom Jobim – os anos 60 (SBK/EMI-Odeon)
1988 – Negro demais no coração (SBK/EMI-Odeon)
1989 – Joyce ao vivo (EMI-Odeon)
1990 – Music inside (Verve/PolyGram, Yhdysvallat, Britannia)
1991 – Language and Love (eli Línguas e amores) (Yhdysvallat, Britannia, Brasilia).
1994 – Revendo amigos (EMI-Odeon)
1994 – Delírios de Orfeu (NEC Avenue, Japan)
1995 – Live at the Mojo Club (Verve/Polygram, Germany).
1996 – Sem você (Omagatoki, Japan) – mukana Toninho Horta
1996 – Ilha Brasil (EMI-Odeon, Brasilia; Omagatoki, Japani; World Pacific–Blue Note, Yhdysvallat).
1998 – Astronauta (Cancões de Elis) (Blue Jackel, Yhdysvallat; Pau Brasil, Brasilia; Omagatoki, Japani).
1999 – Hard Bossa (Far Out, Britannia).
2000 – Tudo Bonito (Epic/Sony Music)
2001 – Gafieira Moderna (Far Out, Britannia; Biscoito Fino, Brasilia).
2003 – Bossa Duets (Sony)
2004 – Just A Little Bit Crazy (Far Out, Britannia; Blue Jackel, Yhdysvallat; Biscoito Fino, Brasilia), mukana Banda Maluca.
2005 – DVD – Banda Maluca Ao Vivo (Biscoito Fino)
2006 – Rio Bahia (Far Out), Biscoito Fino/Pau-Brasil, mukana Dori Caymmi
2007 – Samba-Jazz e Outras Bossas mukana Tutty Moreno
2008 – Joyce Ao Vivo, (EMI) CD, DVD
2009 – Slow Music, (Biscoito Fino)
Valikoitu diskografia > Kokoelmat

1997 – The Essential Joyce (Mr. Bongo)
Aiheesta muualla

Joyce diskografia Discogsissa.
Feminina (Arkistoitu – Internet Archive), perusteellinen katsaus albumiin vuodelta 1980, myös sosio-poliittinen konteksti
Kalinjarin linnake

Kalinjarin linnake.
Kalinjarin linnake on Intian Uttar Pradeshin osavaltiossa sijaitseva linnake. Linnake on rakennettu 900-luvulla Chandela-dynastian valtakaudella. Linnake sijaitsee 900 metriä korkealla kukkulalla, mikä on tehnyt siitä vaikean valloituskohteen. Linnake on myös vaikuttanut merkittävästi historiaan, sillä 1500-luvulla Pohjois-Intiassa valtaansa kasvattaneen Sur-dynastian hallitsija Sher Shah Suri sai surmansa yrittäessään valloittaa linnaketta Chandelalta. Mikäli näin ei olisi käynyt Mogulivaltakunta ei ehkä koskaan olisi kasvanut Intiaa hallinneeksi suurvallaksi.
Kalisaippua

Kalisaippua on yleiskielessä sama kuin suopa, joka on rasvahappojen kaliumsuolojen yhteisnimitys. Nimityksen toisessa merkityksessä eli entisajan lääketieteessä kalisaippuaa (lat. sapo kalinus) käytettiin ulkoisesti ihonhoidossa ja sisäisesti happo- ja fenolimyrkytyksissä sekä eläinlääketieteessä muun muassa punkkeja vastaan. Sitä valmistettiin pellavansiemenöljystä kaliumhydroksidin, spriin ja veden avulla. Kalisaippua on läpikuultavaa, kellanruskeaa saippuamassaa.
Jyrki Nummi

Jyrki Tapio Nummi (s. 9. helmikuuta 1953 Helsinki) on suomalainen kirjallisuudentutkija ja emeritusprofessori. Hän toimi Helsingin yliopistossa kotimaisen kirjallisuuden professorina vuodesta 2003.
Nummi valmistui ylioppilaaksi Ressun lukiosta 1973 ja filosofian kandidaatiksi 1980 sekä lisensiaatiksi 1985. Hän väitteli filosofian tohtoriksi Helsingin yliopistossa yleisestä kirjallisuustieteestä ja estetiikasta vuonna 1993. Väitöskirja Jalon kansan parhaat voimat käsitteli Väinö Linnan pääteoksia. Lisäksi hän on tutkinut Aleksis Kiven ja Juhani Ahon tuotantoa sekä poetiikkaa ja tehnyt kaanon-, modernismi- ja lajitutkimusta.
Vuosina 1987–1988 Nummi oli suomen kielen ja kirjallisuuden vierailevana professorina Indianan yliopistossa. Hän työskenteli suomen kielen lehtorina Helsingin teknillisessa oppilaitoksessa 1989–2003 ja vuosina 1999 ja 2000–2003 Suomen Akatemian vanhempana tutkijana.
Vuonna 2006 Nummi valitsi kaunokirjallisuuden Finlandia-palkinnon saajan. Hän on ollut jakamassa myös Lea-palkintoa 2012, Aleksis Kiven palkintoa ja Kalevi Jäntin palkintoa. Nummi on toiminut myös Cimon suomen kielen ja kulttuurin opetuksen asiantuntijaryhmän puheenjohtajana.
Julkaisuja

Jalon kansan parhaat voimat: Kansalliset kuvat ja Väinö Linnan romaanit Tuntematon sotilas ja Täällä Pohjantähden alla.  (Väitöskirja)  Helsinki:  Helsingin yliopisto, 1993.  ISBN 978-952-222-330-2.
Aleksis Kivi & Jyrki Nummi (päätoim.): Nummisuutarit: komedia viidessä näytöksessä (kriittinen editio).  Helsinki:  SKS, 2010.  ISBN 978-952-222-150-6.
Jyrki Nummi, Riikka Rossi & Saija Isomaa (toim.): Pariisista Iisalmeen: kansainvälinen ja kansallinen Juhani Aho.  Helsinki:  SKS, 2011.  ISBN 978-952-222-330-2.
Aleksis Kivi & Jyrki Nummi (päätoim.): Kullervo: näytelmä viidessä näytöksessä (kriittinen editio).  Helsinki:  SKS, 2014.  ISBN 978-952-222-526-9.
Jyrki Nummi, Maria Laakso, Toni Lahtinen, Pertti Haapala (toim.): Väinö Linna: tunnettu ja tuntematon.  Helsinki:  WSOY, 2020.  ISBN 978-951-0-45200-4.
Mikko T. Virtanen, Pirjo Hiidenmaa & Jyrki Nummi (toim.): Kertomuksen keinoin: tarinallisuus mediassa ja tietokirjallisuudessa.  Helsinki:  Gaudeamus, 2020.  ISBN 978-952-345-074-5.
Aiheesta muualla

Jyrki Nummi Helsingin yliopiston tutkimusportaalissa
Kalinovka

Kalinovka (ven. Калиновка) on kylä Kurskin alueen Homutovskin piirissä Lounais-Venäjällä lähellä Ukrainan rajaa. Kalinovka on neuvostopoliitikko Nikita Hruštšovin syntymäpaikka.
Jääkolkka

Jääkolkka on jäällä tai asfaltilla pelattava urheilulaji, joka on kehitetty curlingista. Lajin alkuperä on 1600-luvun Keski-Euroopassa. Toisen teorian mukaan laji kehittyi itsekseen ja omia aikojaan Alppimaissa jo ennen curlingia. Pelikivet kehittyivät alun perin ehkä yksijalkaisista lypsytuoleista, joita paimenet käyttivät jyrkkien rinteiden hankeen tökäten. Nimitys Eisstock voi myös tulla siitä, että pelikivi kehittyi jonkinlaisesta jäälle tarkoitetusta kävelykepistä. Suomeen laji rantautui 1980-luvun alkupuolella. Jääkolkan suurmaita ovat Saksa, Itävalta ja Italia. Saksassa harrastajia on yli 100 000 ja sitä pelataan neljässä eri divisioonassa. Lajia harrastetaan myös Kanadassa, Yhdysvalloissa, Australiassa ja Paraguayssa.
Jyväskylän reformoitu baptistiseurakunta

| Jyväskylän reformoitu baptistiseurakunta |
| --- | --- |

Suuntautuminen:  baptismi
Kirkkokunta:  SRBY
Perustettu:  2018
Pääkirkko:  Polttolinja 35 Jyväskylä
Aiheesta muualla
Sivusto
Infobox OKNimi-testi OK: 
Jyväskylän reformoitu baptistiseurakunta (reba) on vuonna 2018 perustettu kristillinen seurakunta Jyväskylässä. Ensimmäinen jumalanpalvelus järjestettiin 2.9.2018. Seurakunta kokoontuu tällä hetkellä Jyväskylän Satamaseurakunnan tiloissa osoitteessa Polttolinja 35. Seurakunnan johtavana pastorina toimii Eelis Halmemies.
József Zakariás

| Mitalit | Mitalit | Mitalit |  |
| --- | --- | --- | --- |
|  József Zakariás |  József Zakariás |  József Zakariás |  |
Maa:   Unkari
Miesten jalkapallo
|  Olympialaiset  |  Olympialaiset  |  Olympialaiset  |  |
|  Kultaa | Helsinki 1952 |  |  |
| MM-kilpailut  | MM-kilpailut  | MM-kilpailut  |  |
|  Hopeaa | Sveitsi 1954 |  |  |
József Zakariás (5. maaliskuuta 1924 Budapest – 22. marraskuuta 1971 Budapest) oli unkarilainen jalkapalloilija ja olympiavoittaja.
Zakariás saavutti Unkarin miesten maajoukkueessa olympiakultaa Helsingissä 1952 ja MM-hopeaa Sveitsissä 1954.
Aiheesta muualla

Kuvia tai muita tiedostoja aiheesta József Zakariás Wikimedia Commonsissa
Unkarin joukkue – Kesäolympialaiset 1952
MV Grosics |
P Bozsik |
P Buzánszky |
P Dalnoki |
P Lantos |
P Zakariás |
KK Kovács |
KK Lóránt |
H Budai |
H Csordás |
H Czibor |
H Hidegkuti |
H Kocsis |
H Palotás |
H Puskás |
Valmentaja Sebes
Unkarin joukkue – Jalkapallon MM-kilpailut 1954
1 Grosics |
2 Buzánszky |
3 Lóránt |
4 Lantos |
5 Bozsik |
P Dalnoki |
6 Zakariás |
7 J.Tóth |
8 Kocsis |
9 Hidegkuti |
10 Puskás |
11 Czibor |
12 Kárpáti |
13 Várhidi |
14 Kovács |
15 Szojka |
16 Budai |
17 Machos |
18 Csordás |
19 Palotás |
20 M.Tóth |
21 Gellér |
22 Gulyás |
Valmentaja Sebes
Kabarasso

| Kabarasso |
| --- | --- |
 Kabarasso
 Koordinaatit: 12°0′42″N, 5°56′10″W 
Valtio:  Mali
Alue:  Sikasson alue
Piiri:  Sikasson piiri
Hallinto:  
 – Hallinnon tyyppi:  maalaiskunta
Väkiluku (2009):  8 500
Infobox OKVirheellinen NIMI-arvo: 
Kabarasso on maalaiskunta ja sen keskuskylä Sikasson alueen Sikasson piirissä Malissa. Se sijaitsee 95 kilometriä Sikassosta luoteeseen. Kunnassa on 8 500 ja kylässä 1 300 asukasta (vuonna 2009).
Kabarasson kunta rajoittuu idässä Sikasson piirin Kouoron, etelässä Kourouman ja Kignanin, lännessä Dialakoron sekä pohjoisessa Dogonin ja Koutialan piirin Faguin kuntiin. Maisemaa leimaavat ylängöt ja kukkulat. Alueella virtaa Banifingin sivujoki. Seutu kuuluu sudanilais-sahelilaiseen vyöhykkeeseen. Kasvillisuus on metsäsavannia.
Kuntaan kuuluu 11 kylää. Asukkaat ovat senufoja, bambaroita, miniankoja ja fulbeja. Yleisin kieli on senufo, mutta yhteisenä kielenä käytetään bambaraa. Vallitsevat uskonnot ovat islam ja animismi.
Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, riisi ja myytäväksi kasvatettava puuvilla. Kotieläimiä ovat naudat, lampaat, vuohet, aasit ja siipikarja.  Lisäksi harjoitetaan keräilyä, pienimuotoista kaupankäyntiä ja käsityöammatteja.
Jyrki Nissinen & Laskettuaika

| Jyrki Nissinen & Laskettuaika Jyrki Nissinen |
| --- | --- | --- |

EP-levyn tiedot
 Äänitetty : 2007
 Julkaistu: 2007
 Tyylilaji: hardcore punk
 Levy-yhtiö: Kissankusi Records (KUSI-11)   Shitsuck Tapes (SHIT 42)   Mysteryman Records? (S-82)   Lesot Levyt (LL-1)
Jyrki Nissisen muut julkaisut
| Miten nauhotus toimii? ? | Jyrki Nissinen & Laskettuaika 2007 | Sitä se teettää 2009 |
Jyrki Nissinen & Laskettuaika on samannimisen yhtyeen EP vuodelta 2007.
Kappaleet > A-puoli

Nyhjää tyhjästä
Kalevala sexphones
Miniaikuinen
Sinkkukuolemaa
Hullu, hullu maailma
Hopeinen minipitsa
Kappaleet > B-puoli

Sekoillaan
Vihaan opiskelijoita
Tuija ja lippe
Bailaus ballaadi
Sisään vaan...
Säätöä ja hässäkkää
Pasi ja jussi
Huomaa jos ei oo juomaa
Ei pysty
Paweł Pawlikowski

| Paweł Pawlikowski |
| --- | --- |
 Pawlikowski vuonna 2015
Henkilötiedot
Koko nimi:  Paweł Aleksander Pawlikowski
Syntynyt: 15. syyskuuta 1957 (ikä 67) Varsova
Kansalaisuus:  Puola
Ammatti:  elokuvaohjaaja elokuvakäsikirjoittaja
Ohjaaja
Tunnetuimmat ohjaukset:  Ida (2013) Zimna wojna (2018)
Aiheesta muualla
www.pawelpawlikowski.co.uk
IMDb
Elonet
Paweł Aleksander Pawlikowski (s. 15. syyskuuta 1957, Varsova, Puola) on puolalainen elokuvaohjaaja ja -käsikirjoittaja. Hänet tunnetaan parhaiten elokuvista Ida (2013) ja Zimna wojna (2018).
Elämä

Pawlikowski syntyi Puolassa, mutta hän asui nuoruutensa aikana myös Yhdistyneessä kuningaskunnassa äitinsä kanssa ja Saksassa isänsä kanssa. Hän opiskeli Oxfordin yliopistossa.
Pawlikowski aloitti uransa ohjaajana ja käsikirjoittajana 1990-luvulla tekemällä dokumenttielokuvia BBC:lle. Tämän jälkeen hän teki Yhdistyneessä kuningaskunnassa fiktioelokuvat Viimeinen ranta (2000) ja Rakkauteni kesä (2004). Vuonna 2006 Pawlikowskin vaimo kuoli, ja hän jäi vapaalle elokuvateollisuudesta kasvattamaan kahta lastaan.
Vuonna 2011 Pawlikowski teki Ranskassa elokuvan The Woman in the Fifth. Tämän jälkeen hän palasi synnyinmaahansa Puolaan, jossa hän teki Idan (2013) ja Zimna wojnan (2018), jotka ovat kumpikin 1900-luvun Puolasta kertovia draamaelokuvia.
Filmografia

| Vuosi | Suomenkielinen nimi | Alkuperäinen nimi | Rooli |
| --- | --- | --- | --- |
| 2000 | Viimeinen ranta | Last Resort | ohjaaja, käsikirjoittaja |
| 2004 | Rakkauteni kesä | My Summer of Love | ohjaaja, käsikirjoittaja |
| 2011 | The Woman in the Fifth | La Femme du Vème | ohjaaja, käsikirjoittaja |
| 2013 | Ida | Ida | ohjaaja, käsikirjoittaja |
| 2014 | Lost in Karastan | Lost in Karastan | käsikirjoittaja |
| 2018 | Zimna wojna | Zimna wojna | ohjaaja, käsikirjoittaja |
Palkinnot ja ehdokkuudet > Bafta-palkinnot

| Vuosi | Elokuva | Palkinto | Lopputulos |
| --- | --- | --- | --- |
| 2015 | Ida | Paras vieraskielinen elokuva | Voitto |
| 2019 | Zimna wojna | Paras ohjaus | Ehdokkuus |
| 2019 | Zimna wojna | Paras alkuperäinen käsikirjoitus | Ehdokkuus |
| 2019 | Zimna wojna | Paras vieraskielinen elokuva | Ehdokkuus |
Palkinnot ja ehdokkuudet > British Independent Film Awards

| Vuosi | Elokuva | Palkinto | Lopputulos |
| --- | --- | --- | --- |
| 2000 | Viimeinen ranta | Paras ohjaus | Ehdokkuus |
| 2000 | Viimeinen ranta | Paras käsikirjoitus | Ehdokkuus |
| 2004 | Rakkauteni kesä | Paras ohjaus | Ehdokkuus |
| 2018 | Zimna wojna | Paras kansainvälinen independent-elokuva | Ehdokkuus |
Palkinnot ja ehdokkuudet > Cannesin elokuvajuhlat

| Vuosi | Elokuva | Palkinto | Lopputulos |
| --- | --- | --- | --- |
| 2018 | Zimna wojna | Paras ohjaus | Voitto |
Palkinnot ja ehdokkuudet > César-palkinnot

| Vuosi | Elokuva | Palkinto | Lopputulos |
| --- | --- | --- | --- |
| 2015 | Ida | Paras ulkomainen elokuva | Ehdokkuus |
| 2019 | Zimna wojna | Paras ulkomainen elokuva | Ehdokkuus |
Palkinnot ja ehdokkuudet > European Film Awards

| Vuosi | Elokuva | Palkinto | Lopputulos |
| --- | --- | --- | --- |
| 2001 | Viimeinen ranta | Vuoden löytö | Ehdokkuus |
| 2005 | Rakkauteni kesä | Paras elokuva | Ehdokkuus |
| 2005 | Rakkauteni kesä | Paras ohjaus | Ehdokkuus |
| 2014 | Ida | Paras elokuva | Voitto |
| 2014 | Ida | Paras ohjaus | Voitto |
| 2014 | Ida | Paras käsikirjoitus | Voitto |
| 2018 | Zimna wojna | Paras elokuva | Voitto |
| 2018 | Zimna wojna | Paras ohjaus | Voitto |
| 2018 | Zimna wojna | Paras käsikirjoitus | Voitto |
Palkinnot ja ehdokkuudet > Oscar-palkinnot

| Vuosi | Elokuva | Palkinto | Lopputulos |
| --- | --- | --- | --- |
| 2019 | Zimna wojna | Paras ohjaus | Ehdokkuus |
Pawlikowskin käsikirjoittama ja ohjaama Ida voitti parhaan vieraskielisen elokuvan Oscar-palkinnon vuonna 2015, mutta tätä palkintoa ei osoitettu Pawlikowskille henkilökohtaisesti.
Aiheesta muualla

Paweł Pawlikowski Internet Movie Databasessa. (englanniksi)
Paweł Pawlikowski Elonetissä.
Kaarina Huhtinen

Leena Kaarina Huhtinen (s. 3. huhtikuuta 1939 Jyväskylä) on suomalainen opettaja ja kirjailija.
Huhtisen vanhemmat olivat lääkäri Väinö Antero Ryynänen ja Ulla Inkeri Poussa. Hän pääsi ylioppilaaksi Karjalan yhteiskoulusta 1959 ja valmistui filosofian kandidaatiksi 1962 Helsingin yliopistosta. Huhtinen toimi äidinkielen opettajana ensin Tampereella ja Savonlinnassa ja sitten vuodesta 1980 Suonenjoella.
Kaunokirjallisia teoksia

Kymmenen keltaista ruusua : romaani. Weilin+Göös 1972
Kultaisen puun hedelmät : romaani. Weilin+Göös 1973
Onnellinen lumiukko : lastennäytelmä. 1975
Mitä tapahtui Velhosuolla : satukirja. Lasten oma kirjakerho, Sanoma Oy, Helsinki 1979
Ihmeitä tekevä jumalankuva : satukirja. Lasten oma kirjakerho, Sanoma Oy, Helsinki 1982
Edelläkävijät : lapsia ja isovanhempia : runoja. Weilin+Göös, Espoo 1986
Pikkuenkelin vesikoe  : satukirja. Lasten oma kirjakerho, Sanoma Oy, Helsinki 1988
Uusi leikki alkaa : nuortenromaani. Tammi 1992
Kelloaaria : nuortenromaani. Tammi 1993
Lyhtyjuhlan kesä : nuortenromaani. Tammi 1996
Karu korutarina. Koru kertoo kantajastaan. Kalevalaisten naisten liitto 2008
Muita teoksia

Viides lukukirja ; kirj. Kaarina Huhtinen, Kaarina Salervo, Jaakko Salminen ; piirrokset Marjaliisa Pitkäranta. Otava 1976, 9. painos 1984
Kuudes lukukirja ; kirj. Kaarina Huhtinen ym. ; piirrokset Marjaliisa Pitkäranta. Otava 1976, 9. painos 1984
Lukion kielentaito. Äidinkielen kurssit 1-3 ; kirj. Kaarina Huhtinen ym. Otava 1982
Lukion kielentaito. Äidinkielen kurssit 4 ja 5 ; kirj. Kaarina Huhtinen ym. Otava 1984
Lukion kielentaito. Äidinkielen kurssi 6 ; kirj. Kaarina Huhtinen ym. Otava 1984
Lukion kielentaito. Äidinkielen kurssit 7-8 ; kirj. Kaarina Huhtinen ym. Otava 1984
Uusi viides lukukirja ; kirj. Kaarina Huhtinen ym. Otava 1984
Uusi kuudes lukukirja ; kirj. Kaarina Huhtinen ym. Otava 1984
Palkinnot

Lasten oman kirjakerhon palkinto 1982
Valtion nuorisokirjailijapalkinto 1983
Kabulin pommi-isku 2019

| Kabulin pommi-isku 2019 |
| --- | --- |
   
Paikka:  Kabul, Afganistan
Ajankohta:  17. elokuuta 2019  22:40  (UTC+04:30)
Iskutyyppi:  itsemurhapommitus
Kuolleita:  63
Haavoittuneita:  n. 200
Kabulin pommi-isku 2019 tapahtui eräässä hääjuhlassa 17. elokuuta 2019. Pommittaja räjäytti itsensä ja 63 ihmistä sekä haavoitti noin 182 ihmistä. Afganistanin presidentti Ashraf Ghani sanoi 18. elokuuta pitävänsä Taliban-liikettä vastuullisena. Sittemmin Isis ilmoittautui vastuulliseksi pommi-iskusta ja kertoi iskun tekijäksi Abu Asim Al-Pakistanin.
Jääkiekon SM-sarjakausi 1959–1960

| Jääkiekon SM-sarja 1959–1960 |
| --- | --- |

Joukkueiden määrä:  10
Sarja alkoi:  6. joulukuuta
Sarja päättyi:  17. maaliskuuta
Mestari:  Ilves
Toinen sija:  Tappara
Kolmas sija:  TK-V
Pudonneet joukkueet:  Hermes ja HPK
Pistepörssin voittaja:  Raimo Kilpiö, Ilves
Alempi sarjataso:  Suomensarja
  ← 1958–1959 :  1960–1961 → 
Kaudella 1959–1960 jääkiekon SM-sarjassa pelattiin kymmenen joukkueen kaksinkertainen sarja. Sarjan voittaja voitti Suomen mestaruuden ja kaksi viimeistä putosi suomensarjaan. Kaikki mitalijoukkueet tulivat Tampereelta. Kerta oli ensimmäinen sarjan historiassa kun kaikki mitalisijat menivät samaan kaupunkiin. Mestaruuden voitti Ilves, hopeaa sai Tappara ja pronssia TK-V.
Sarjataulukko

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| Ilves | 18 | 14 | 2 | 2 | 124 | 52 | +72 | 30 |
| Tappara | 18 | 11 | 4 | 3 | 91 | 41 | +50 | 26 |
| TK-V | 18 | 12 | 2 | 4 | 83 | 59 | +24 | 26 |
| Lukko | 18 | 10 | 0 | 8 | 98 | 67 | +31 | 20 |
| TPS | 18 | 8 | 3 | 7 | 68 | 81 | -13 | 19 |
| HJK | 18 | 8 | 2 | 8 | 83 | 79 | +4 | 18 |
| HIFK | 18 | 8 | 1 | 9 | 72 | 85 | -13 | 17 |
| SaiPa | 18 | 3 | 5 | 10 | 57 | 100 | -43 | 11 |
| HPK | 18 | 3 | 2 | 13 | 53 | 106 | -53 | 8 |
| Hermes | 18 | 2 | 1 | 15 | 60 | 119 | -59 | 5 |
Sarjasta putosivat Kokkolan Hermes ja Hämeenlinnan Pallokerho. Tilalle nousivat Töölön Vesa ja Oulun Kärpät.
Yleisömäärät

| Seura | Ottelut | Yleisömäärä | Yleisökeskiarvo |
| --- | --- | --- | --- |
| SaiPa | 9 | 27 910 | 3101 |
| TPS | 9 | 27 761 | 3085 |
| Lukko | 9 | 19 661 | 2185 |
| TK-V | 9 | 17 984 | 1998 |
| Tappara | 9 | 16 996 | 1888 |
| Ilves | 9 | 15 344 | 1705 |
| HPK | 9 | 13 071 | 1452 |
| Hermes | 9 | 10 265 | 1141 |
| HJK | 9 | 8 588 | 954 |
| HIFK | 9 | 8 384 | 932 |
| Yhteensä | 90 | 165 964 | 1844 |
Yleisömäärät koottu ottelupöytäkirjoista ja Helsingin Sanomien otteluraporteista
Aiheesta muualla

Suomen Jääkiekkoliiton mestaruussarjan ottelupöytäkirjat 1951-1975 Urheilumuseo. Arkistoitu 2.4.2015. Viitattu 4.5.2017.
Jääkiekon SM-sarjan kaudet
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1920-luku | - | - | - | - | - | - | - | 1927–1928 | 1928–1929 | 1929–1930 |
| 1930-luku | 1930–1931 | 1931–1932 | 1932–1933 | 1933–1934 | 1934–1935 | 1935–1936 | 1936–1937 | 1937–1938 | 1938–1939 | 1939–1940 |
| 1940-luku | 1940–1941 | 1941–1942 | 1942–1943 | 1943–1944 | 1944–1945 | 1945–1946 | 1946–1947 | 1947–1948 | 1948–1949 | 1949–1950 |
| 1950-luku | 1950–1951 | 1951–1952 | 1952–1953 | 1953–1954 | 1954–1955 | 1955–1956 | 1956–1957 | 1957–1958 | 1958–1959 | 1959–1960 |
| 1960-luku | 1960–1961 | 1961–1962 | 1962–1963 | 1963–1964 | 1964–1965 | 1965–1966 | 1966–1967 | 1967–1968 | 1968–1969 | 1969–1970 |
| 1970-luku | 1970–1971 | 1971–1972 | 1972–1973 | 1973–1974 | 1974–1975 |  |  |  |  |  |
Jordan Henderson

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Jordan Brian Henderson
Syntymäaika: 17. kesäkuuta 1990 (ikä 34)
Syntymäpaikka: Sunderland, Englanti
Pelipaikka: keskikenttäpelaaja
Lempinimi: Hendo
Seura
Seura: Ajax
Pelinumero: 6
Seurat
| Vuodet | Seura | O | (M) |
| 2008–2011 | Sunderland | 71 | (4) |
| 2009 | → Coventry (laina) | 10 | (1) |
| 2011–2023 | Liverpool | 360 | (29) |
| 2023–2024 | Al-Ettifaq | 17 | (0) |
| 2024– | Ajax | 1 | (0) |
Maajoukkue
| 2009 | Englanti U19 | 1 | (0) |
| 2009 | Englanti U20 | 1 | (0) |
| 2010–2013 | Englanti U21 | 27 | (4) |
| 2010– | Englanti | 81 | (3) |
 Seurajoukkueuran tilastot kattavat vain kansalliset sarjat, päivitetty 3. helmikuuta 2024.  Maajoukkueuran tilastot päivitetty 3. helmikuuta 2024.
| Mitalit> Maa:   Englanti.Miesten jalkapallo.EM-kilpailut  | Mitalit> Maa:   Englanti.Miesten jalkapallo.EM-kilpailut  | Mitalit> Maa:   Englanti.Miesten jalkapallo.EM-kilpailut  | Maa:   Englanti> Miesten jalkapallo. |
| --- | --- | --- | --- |
|  Hopeaa | Eurooppa 2020 |  |  |
Jordan Henderson (s. 17. kesäkuuta 1990 Sunderland) on englantilainen jalkapalloilija, pelipaikaltaan keskikenttäpelaaja. Hän edustaa Eredivisiessä pelaavaa Ajaxia.